《将之襄阳赠周翁》
清代·左宗植

衙池乾蓱秋纵横，荒园曙禽催客行。连樯三日造我闼，破履蹋木声彭铿。

怪翁七十发未白，谈琴读画有气力。长松倚壑回春容，老鹤盘霄健秋翮。

武昌城外长江流，抟沙一聚风马牛。作诗赠翁翁忆我，隆中山北岘山头。

作者简介：（1804—1873）湖南湘阴人，字仲基，一字景乔。左宗棠兄。道光十二年举人，官内阁中书。与宗棠同有名于时。诗尚朴忌巧，精天文。有《慎庵诗钞、文钞》。